cyanic-selkie/wikianc huggingface dataset:
ราซกรอมเนเมซคีฮ์วอยสคปอดมอสควอย
ราซกรอมเนเมซคีฮ์วอยสคปอดมอสควอย (Разгром немецких войск под Москвой) เป็นภาพยนตร์สารคดีสงครามเกี่ยวกับยุทธการที่มอสโกจากสหภาพโซเวียต ภาพยนตร์ถ่ายทำในช่วงเดือนตุลาคม 1941 ถึง มกราคม 1942 กำกับโดย Leonid Varlamov และ Ilya Kopalin
ในสหภาพโซเวียต ภาพยนตร์ได้รับรางวัลสตาลิน ในอเมริกา ภาพยนตร์เป็นหนึ่งในสี่ผู้ได้รับรางวัลภาพยนตร์สารคดียอดเยี่ยมในงานรางวัลออสการ์ครั้งที่ 15 นอกจากนี้ยังได้รับรางวัล National Board of Review สำหรับภาพยนตร์สารคดีที่ดีที่สุดในปี 1942 และ New York Film Critics Circle Awards สำหรับภาพยนตร์สงครามที่ดีที่สุด
ไมต์เนเรียม
ไมต์เนเรียม (Meitnerium) คือธาตุที่มีหมายเลขอะตอม 109 และสัญลักษณ์คือ Mt ไมต์เนเรียมเป็นธาตุที่ถูกสังเคราะห์ขึ้น ไอโซโทปที่เสถียรของมันคือ Mt-266 มีครึ่งชีวิตประมาณ 3.4 ms ไมต์เนเรียมมีอีกชื่อหนึ่งว่าเอกา-อิริเดียม (Eka-eridium)
ไมต์เนเรียม ตั้งชื่อตาม ลิซ ไมต์เนอร์
โตเกียวเมโทรสายฮันโซมง
โตเกียวเมโทรสายฮันโซมน เป็นเส้นทางรถไฟฟ้าในกรุงโตเกียว ประเทศญี่ปุ่น ที่ดำเนินการโดยโตเกียวเมโทร โดยชื่อเส้นทางมีที่มาจากประตู้ด้านตะวันตกของพระราชวังโตเกียว (ฮันโซมน) สีประจำเส้นทางคือม่วง ตัวย่อ "Z"
กุมภาพันธ์ พ.ศ. 2565
กุมภาพันธ์ พุทธศักราช 2565 เป็นเดือนที่ 2 ของปี พ.ศ. 2565 วันแรกของเดือนเป็นวันอังคาร วันสุดท้ายของเดือนเป็นวันจันทร์
ดาร์มสตัดเทียม
ดาร์มสตัดเทียม (Darmstadtium ) คือธาตุที่มีหมายเลขอะตอม 110 และสัญลักษณ์คือ Ds ดาร์มสตัดเทียมเป็นธาตุที่ถูกสังเคราะห์ขึ้น ไอโซโทปที่เสถียรของมันคือ Ds-280 และ Ds-281 มีครึ่งชีวิตประมาณ  7.6 วินาที และ 1.1 นาที ตามลำดับ ดาร์มสตัดเทียมมีอีกชื่อหนึ่งว่า เอกา-แพลทินัม (Eka-Platinum) หรือ อูนอูนนิลเลียม  (ununnilium)
ประเทศเฮติในพาราลิมปิกฤดูร้อน 2020
ประเทศเฮติ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเฮติได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
โตเกียวเมโทรสายนัมโบกุ
โตเกียวเมโทรสายนัมโบะกุ เป็นเส้นทางรถไฟฟ้าในกรุงโตเกียว ประเทศญี่ปุ่น ดำเนินการโดยโตเกียวเมโทร ความหมายของชื่อหมายถึง สายเหนือ-ใต้ โดยวิ่งระหว่างสถานี (ชินะงะวะ) กับสถานี  (คิตะ) เรียกในอีกชื่อว่า สาย 7 สีประจำเส้นทางคือสีเขียวมรกต ( ▉ ) ตัวย่อเส้นทางคือ "N"
สนามกีฬาเปตรอฟสกี
สนามกีฬาเปตรอฟสกี (Стадион «Петровский») เป็นสนามกีฬาคอมเพล็กซ์ ที่มีความซับซ้อนสนามกีฬาแห่งนี้ประกอบด้วยจำนวนของอาคารกีฬาหนึ่งในนั้นคือสนามกีฬาแกรนด์ซึ่งเป็นสนามเหย้าของ สโมสรฟุตบอลเซนิตเซนต์ปีเตอร์สเบิร์กและสำหรับความเรียบง่ายโดยเรียกสนามเป็น เพร์ทรอฟสคาย สเตเดียม มีความจุ 21,405 ที่นั่ง นอกจากนี้ยังมีอีกสนามฟุตบอลสนามกีฬาไมเนอร์ (MSA) ของ เพร์ทรอฟสคาย ในปี 2008 ถูกใช้โดยหลายทีมที่แข่งขันในลีกอาชีพอย่าง สโมสรฟุตบอลดินาโมเซนต์ปีเตอร์สเบิร์ก, สโมสรฟุตบอลเซนิตทูเซนต์ปีเตอร์สเบิร์ก และ สโมสรฟุตบอลเซเวอร์มัวร์แมนซัค์ ตั้งอยู่บนฝั่งเปโตรกราดในภาคกลางของเซนต์ปีเตอร์ เพร์ทรอฟสคาย เกาะเกาะแห่งหนึ่งในแหลมมลายูแม่น้ำเนวาที่เชื่อมต่อกับที่อยู่ติดกัน
ลูว์กา ดีญ
ลูว์กา ดีญ (Lucas Digne; เกิดวันที่ 20 กรกฎาคม ค.ศ. 1993) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งแบ็กซ้ายให้กับแอสตันวิลลาและทีมชาติฝรั่งเศส
อ๊าด (บุคคล)
ในความเชื่อของอิสลาม เผ่าอ๊าดเป็นชนกลุ่มแรกในอาระเบีย พวกเขาเป็นชนอาหรับที่สูญพันธุ์ (العرب البائدة)
หลังจากการตายของอ๊าด ชะดีดและชัดดาด ลูกชายทั้งสองของเขา ขึ้นครองราชย์เหนือเผ่าอ๊าด จากนั้นเผ่าอ๊าดก็กลายเป็นคำเรียกรวมสำหรับผู้ที่สืบเชื้อสายมาจากอ๊าด
ตามคัมภีร์อัลกุรอาน อิร็อมแห่งเสาหินเป็นสถานที่ซึ่งนบีฮูด (هود) ถูกส่งไปเพื่อนำผู้คนกลับสู่เส้นทางอันชอบธรรมของอัลลอฮ์ พลเมืองของอิร็อมยังคงอยู่ในแนวทางที่นับถือพระเจ้าหลายองค์ และพระองค์อัลลอฮ์ได้ทรงทำลาย เมืองของพวกเขาด้วยพายุใหญ่
คัมภีร์กุรอาน 89:6-14 กล่าวถึงอ๊าดว่า: ว่ากันว่า นบีฮูดและบรรดาผู้ศรัทธาของท่านได้หลบหนีจากภูมิภาคนี้และตั้งถิ่นฐานใหม่ในฮัฎเราะห์เมาต์ (ในเยเมนปัจจุบัน) และพื้นที่โดยรอบ ตามธรรมเนียมกล่าวกันว่าหลุมฝังศพของท่านตั้งอยู่ที่นั่นจนถึงทุกวันนี้ จากการศึกษาของอิสลาม บุตรหลานของนบีฮูดคือบรรพบุรุษของชาวอาหรับบริสุทธิ์ (العرب العاربة)
สถานีนอร์ทแอฟเวนู
สถานีนอร์ทแอฟเวนู หรือ นอร์ท เป็นสถานีรถไฟฟ้าบนเส้นทางเอ็มอาร์ที-3 และเป็น 1 ใน 11 สถานียกระดับของเส้นทาง ตัวสถานีตั้งอยู่บริเวณจุดตัดถนนนอร์ท-ถนนเอปีฟานีโอ เด ลอส ซันโตสในเกซอนซิตี
สถานีนี้เป็นสถานีปลายทางฝั่งเหนือของเอ็มอาร์ที-3 ขบวนรถที่ตั้งต้นที่สถานีแห่งนี้จะให้บริการจนถึงสถานีทัฟต์แอฟเวนู นอร์ทแอฟเวนูยังมีศูนย์ซ่อมบำรุงรถไฟฟ้าซึ่งอยู่ใต้ดิน
จิ้งจอกอหังการ ผ่ายุทธจักรหุบเขาหิมะ
จิ้งจอกอหังการ ผ่ายุทธจักรหุบเขาหิมะ (Fox Volant of the Snowy Mountain) เป็นละครโทรทัศน์กำลังภายในที่ออกอากาศในปี พ.ศ. 2559 ซึ่งอิงเนื้อเรื่องจากวรรณกรรมเรื่องเดียวกันทั้งสองเรื่อง ซึ่งประพันธ์โดย กิมย้ง กำกับโดย หลิว เหว่ยเฉียง และ ทัม หยิวยิป โดยมี หว่อง จิง เป็นโปรดิวเซอร์ นำแสดงโดย เนี่ย หยวน, จู อิน, อาเจียว, อัน อี่เซวียน, ฟาง จงซิ่น, แอนโทนี่ หว่อง ออกอากาศทางช่อง ATV ในประเทศจีน เมื่อปี ค.ศ. 2006 แต่ในปัจจุบันได้ออกอากาศในประเทศไทยทางช่อง โมโนพลัส
เนื้อเรื่องย่อ
ในยุคปลายของราชวงศ์หมิง ราชสำนักได้ถูกรุกรานจากทหารแมนจูได้อย่างง่ายดายด้วยฝีมือของไส้ศึกภายใน จนทำให้สามแม่ทัพผู้กล้า คือ แม่ทัพเมี่ยว แม่ทัพฟั่น และ แม่ทัพเถียน เข้าใจผิดคิดว่า แม่ทัพหู ทรยศต่อชาติ จนเกิดความบาดหมางระหว่างกัน กระทั่งราชวงศ์หมิงล่มสลาย แต่ความบาดหมางระหว่างแม่ทัพทั้งสี่ได้แปรเปลี่ยนเป็นศึกแย่งชิงสมบัติล้ำค่าของราชวงศ์หมิงที่ถูกซุกซ่อนไว้แทน ทำให้ทายาทตระกูลเมี่ยว ตระกูลฟั่น และตระกูลเถียนต่างคิดจะรวบสมบัติไว้เป็นของตน เถียนกุยหนง ทายาทตระกูลเถียนจึงคิดแผนกำจัด หูอิเตา ทายาทตระกูลหูที่เก่งกาจในเชิงดาบเป็นคนแรกด้วยการยืมมือของ เมี่ยวเหรินฟง ทายาทตระกูลเมี่ยวเป็นผู้สังหาร หูอิเตา และภรรยา ผิง คนรับใช้ผู้ซื่อสัตย์ได้พา หูเฟย ลูกชายของ หูอิเตา และภรรยาหลบหนีไป หลังจากนั้น ผิง ได้ฝึกฝนวิทยายุทธให้ หูเฟย พร้อมกับพร่ำบอกว่าคนที่ฆ่าพ่อแม่ของเขาคือ เมี่ยวเหรินฟง กระทั่ง หูเฟย เติบใหญ่เป็นชายหนุ่มที่ฉลาด และเชี่ยวชาญในเพลงดาบจนไม่มีใครสามารถต่อกรได้ เขาจึงออกท่องยุทธภพเพื่อตามล้างแค้นผู้ที่ฆ่าพ่อกับแม่
เรินต์เกเนียม
เรินต์เกเนียม (Roentgenium; Röntgenium) คือธาตุที่มีหมายเลขอะตอม 111 และสัญลักษณ์คือ Rg เรินต์เกเนียมเป็นธาตุที่ถูกสังเคราะห์ขึ้น ไอโซโทปที่เสถียรของมันคือ Rg-280 มีครึ่งชีวิตประมาณ 3.6 วินาที  เรินต์เกเนียมมีอีกชื่อหนึ่งว่าเอกา-โกลด์ (Eka-gold) หรืออูนอูนอูนเนียม (unununium) เรินต์เกเนียมเป็นโลหะหนักทรานซิชันมีลักษณะมันวาวเหมือนทองคำ
รายพระนามพระมหากษัตริย์มองโกเลีย
ราชวงศ์หยวนเหนือ
ราชวงศ์หยวนเหนือ (หลังจากราชวงศ์หยวนถูกล้มล้างโดยราชวงศ์หมิงในปี ค.ศ. 1368)
สำนักงานการบังคับใช้กฎหมายยาเสพติดแห่งประเทศฟิลิปปินส์
สำนักงานการบังคับใช้กฎหมายยาเสพติดแห่งประเทศฟิลิปปินส์เป็นหน่วยงานติดอาวุธที่ดำเนินการของคณะกรรมการยาเสพติดอันตราย (DDB) ซึ่งหน่วยงานคณะกรรมการดังกล่าวได้กำหนดนโยบายและกลยุทธ์ในโครงการป้องกันและปราบปรามยาเสพติด ทั้งนี้ สำนักงานปราบปรามยาเสพติดแห่งประเทศฟิลิปปินส์ และคณะกรรมการยาเสพติดอันตราย อยู่ภายใต้การกำกับดูแลของสำนักงานประธานาธิบดีฟิลิปปินส์
ประเทศฮอนดูรัสในพาราลิมปิกฤดูร้อน 2020
ประเทศฮอนดูรัส จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศฮอนดูรัสได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
สำนักงานการบังคับใช้กฎหมายยาเสพติดแห่งประเทศฟิลิปปินส์
ประวัติและอำนาจที่ได้รับมอบหมาย
เป็นเวลาสามสิบปี ที่สาธารณรัฐบัญญัติ ฉบับที่ 6425 หรือสาธารณรัฐบัญญัติยาเสพติดอันตราย ค.ศ. 1972 ได้เป็นแกนหลักของระบบการบังคับใช้กฎหมายยาเสพติดในประเทศฟิลิปปินส์ แม้จะมีความพยายามของหน่วยงานบังคับใช้กฎหมายต่าง ๆ บังคับเพื่อใช้กฎหมาย แต่ปัญหายาเสพติดเพิ่มขึ้นอย่างน่าตกใจที่มีเจ้าหน้าที่ตำรวจเข้าสู่วงโคจรด้วยการเก็บเงินค่ายาเสพติด อีกทั้งความสามารถในการทำกำไรของการค้ายาเสพติดผิดกฎหมายอยู่ในระดับสูง ประกอบกับกฎหมายที่มีอยู่ได้กำหนดบทลงโทษที่ค่อนข้างเบาแก่ผู้กระทำผิด จึงมีส่วนอย่างมากต่อความร้ายแรงของปัญหา
สาธารณรัฐบัญญัติ ฉบับที่ 9165
เมื่อมีความตระหนักถึงความจำเป็นในการเสริมสร้างความแข็งแกร่งของกฎหมายที่มีอยู่ในระบบการบังคับใช้กฎหมายยาเสพติดของฟิลิปปินส์ กลอเรีย มาคาปากัล-อาร์โรโย จึงได้ลงนามรับรองสาธารณรัฐบัญญัติ ฉบับที่ 9165 หรือรัฐบัญญัติยาเสพติดอันตรายที่ครอบคลุม ค.ศ. 2002 ในวันที่ 7 มิถุนายน ค.ศ. 2002 และมีผลบังคับใช้วันที่ 4 กรกฎาคม ค.ศ. 2002 สาธารณรัฐบัญญัติ ฉบับที่ 9165 กำหนดแนวทางปฏิบัติที่เป็นรูปธรรมมากขึ้นสำหรับการรณรงค์ต่อต้านยาเสพติดแห่งชาติและกำหนดบทลงโทษที่หนักขึ้นต่อผู้กระทำผิด
การตรากฎหมายของสาธารณรัฐบัญญัติ ฉบับที่ 9165 จัดระบบการบังคับใช้กฎหมายยาเสพติดของฟิลิปปินส์อีกครั้ง ในขณะที่คณะกรรมการยาเสพติดที่เป็นอันตรายยังคงทำหน้าที่กำหนดนโยบายและวางกลยุทธ์ในการวางแผน ตลอดจนการกำหนดนโยบายรวมถึงแผนงานด้านการควบคุมและป้องกันยาเสพติด โดยสร้างสำนักงานปราบปรามยาเสพติดแห่งประเทศฟิลิปปินส์ขึ้นภายใต้สำนักประธานาธิบดี
คณะศึกษาศาสตร์ มหาวิทยาลัยสงขลานครินทร์
ประวัติ
มหาวิทยาลัยสงขลานครินทร์ ได้รับอนุมัติให้จัดตั้งเมื่อ พ.ศ. 2509 โดยมีคณะวิศวกรรมศาสตร์เป็นคณะแรก ที่เปิดสอนในปี พ.ศ. 2510 โดยใช้อาคารเรียน ของคณะวิทยาศาสตร์การแพทย์ มหาวิทยาลัยมหิดล กรุงเทพมหานคร ต่อมา คณะศึกษาศาสตร์ ได้เปิดสอนเป็นคณะที่สอง เมื่อปีที่ พ.ศ. 2511 รับนักศึกษารุ่นแรก จำนวน 60 คน เป็นนักศึกษาสาขาวิทยาศาสตร์ จำนวน 35 คน และสาขาศิลปศาสตร์ จำนวน 25 คน ใช้อาคารเรียนร่วมกับคณะวิศวกรรมศาสตร์ ที่กรุงเทพมหานคร ต่อมาได้ย้ายมาเรียนที่ ตำบลรูสะมิแล อำเภอเมือง จังหวัดปัตตานี เมื่อวันที่ 9 พฤศจิกายน 2511 (ซึ่งมหาวิทยาลัยได้กำหนด วันดังกล่าว เป็น วันรูสะมิแล) มีอาจารย์จำนวน 11 คน โดยมี ศาสตราจารย์นพ ปาลกะวงศ์ ณ อยุธยา เป็นคณบดีคนแรก คณะศึกษาศาสตร์ นับเป็นคณะแรกของมหาวิทยาลัยสงขลานครินทร์ ที่เปิดสอน ในภาคใต้
ในระยะแรก คณะศึกษาศาสตร์ มีวัตถุประสงค์ผลิตครูระดับปริญญาตรี ที่สอน ระดับมัธยมศึกษา ในเขต 14 จังหวัดภาคใต้ และเพื่อ ขยายการศึกษาระดับอุดมศึกษา ในวิชาการศึกษา ออกไปสู่ส่วนภูมิภาคให้สอดคล้อง กับนโยบายของรัฐ ตามแผนพัฒนาภาคใต้ พร้อมกันนั้นจะร่วมมือกับชุมชนในการปรับปรุงการศึกษา และยกระดับวิทยฐานะ ของครูอาจารย์ให้สูงขึ้นด้วย ปีการศึกษา 2511 เป็นปีแรกที่ คณะศึกษาศาสตร์ เปิดทำการสอน ในสาขาวิชาเอกคณิตศาสตร์ วิทยาศาสตร์ทั่วไป ภาษาอังกฤษ ภาษาไทยและสังคมศาสตร์ ต่อมาคณะศึกษาศาสตร์ ขยายภารกิจเพื่อตอบสนอง ความต้องการของสังคม ตามศักยภาพและความพร้อม
จังหวัดวาล-เดอ-มาร์น
วาล-เดอ-มาร์น (Val-de-Marne, ) เป็นจังหวัดในแคว้นอีล-เดอ-ฟร็องส์ในประเทศฝรั่งเศส จังหวัดวาล-เดอ-มาร์นตั้งชื่อตามชื่อแม่น้ำมาร์น ตัวจังหวัดตั้งอยู่ทางตะวันออกเฉียงใต้ของของกรุงปารีส โดยมีเครแตย์เป็นเมืองหลัก ใน ค.ศ. 2019 จังหวัดนี้มีประชากร 1,407,124 คน
วาล-เดอ-มาร์น, แซน-แซ็ง-เดอนี และโอดแซนเป็นจังหวัดเล็ก ๆ สามจังหวัดที่ตั้งอยู่รอบปารีสที่รู้จักกันว่า "เปอติตกูรอน" หรือวงแหวนรอบใน
สถานที่สำคัญและน่าสนใจในจังหวัดวาล-เดอ-มาร์น ได้แก่ มหาวิหารแซ็ง-หลุยส์และแซ็ง-นีกอลาแห่งชัวซีที่ชัวซี-เลอ-รัว (Cathédrale Saint-Louis-et-Saint-Nicolas de Choisy) และปราสาทแว็งแซน (Château de Vincennes)
ประชากร
พัฒนาการของจำนวนประชากรตั้งแต่ ค.ศ. 1881:
แชตจีพีที
แชทจีพีที (ChatGPT) เป็นแชทบอทปัญญาประดิษฐ์ต้นแบบที่พัฒนาโดยโอเพนเอไอ ซึ่งเชี่ยวชาญด้านการสนทนา แชทบอทเป็นโมเดลภาษาขนาดใหญ่ที่ได้รับการปรับแต่งอย่างละเอียดทั้งการควบคุมและเทคนิคการเรียนรู้แบบเสริมแรง มันอยู่บนพื้นฐานของรุ่น GPT-3.5 ของโอเพนเอไอซึ่งเป็นรุ่นปรับปรุงของ GPT-3
แชทจีพีทีเปิดตัวในเดือนพฤศจิกายน ค.ศ. 2022 และได้รับความสนใจจากรายละเอียดการตอบสนองและคำตอบที่ชัดเจน แม้ว่าความถูกต้องตามข้อเท็จจริงนั้นจะถูกวิพากษ์วิจารณ์ก็ตาม หลังจากการเปิดตัวของแชทจีพีที มีการประมาณการณ์มูลค่าบริษัทของโอเพนเอไอ ในปี ค.ศ. 2023 ไว้ที่ 29 พันล้านเหรียญสหรัฐ
การตอบรับ
ในเดือนธันวาคม ค.ศ. 2022 มีความเห็นบางส่วนเช่น พอล ครุกแมน นักเศรษฐศาสตร์ เขียนว่า แชทจีพีที จะส่งผลกระทบต่อความต้องการของผู้ปฏิบัติงานด้านความรู้ ใน เดอะเวิร์จ เจมส์ วินเซนต์ มองเห็นความสำเร็จอย่างแพร่หลายของแชทจีพีทีเป็นหลักฐานว่าปัญญาประดิษฐ์กลายเป็นกระแสหลักไปแล้ว ใน ดิแอตแลนติก สตีเฟน มาร์เช่ ตั้งข้อสังเกตว่ามีผลกระทบต่อสถาบันการศึกษาและโดยเฉพาะอย่างยิ่งเรียงความการสมัครงานยังไม่เป็นที่เข้าใจ แดเนียล เฮอร์แมน ครูและนักเขียนของโรงเรียนมัธยมในแคลิฟอร์เนียเขียนว่า แชทจีพีทีจะนำเข้าสู่ "จุดจบของภาษาอังกฤษระดับมัธยมปลาย"
หมอกล้า หัวใจแกร่ง
หมอกล้า หัวใจแกร่ง (Heartbeat) เป็นละครโทรทัศน์อเมริกาที่ที่สร้างขึ้นในปี พ.ศ. 2558 ออกอากาศในปี พ.ศ. 2559 นำแสดงโดย เมลิสซ่า จอร์จ ออกอากาศในประเทศไทยทางช่อง โมโนพลัส
เนื้อเรื่องย่อ
เรื่องราวของ อเล็กซานดร้า แพนเทีย หมอผ่าตัดหัวใจและทรวงอกมือหนึ่ง ผู้มีวิธีการจัดการปัญหาทุกเรื่องในไสตล์ของเธอ แบบไม่เหมือนใคร และไม่มีใครเหมือน จนกลายเป็นตัวสุดแสบในวงการแพทย์ นอกจากเธอจะต้องสู้รบกับปัญหาในโรงพยาบาล เธอก็ต้องบริหารชีวิตส่วนตัวที่วุ่นวายไม่แพ้กัน เรื่องราวนี้ถูกอ้างอิงมาจากชีวิตจริงของ ดอกเตอร์แคนที่ แมคลีอาโต้
บุคคลที่เสียชีวิตในปี พ.ศ. 2557
ด้านล่างนี้เป็นบุคคลที่เสียชีวิตในปี พ.ศ. 2557
ฟุตบอลทีมชาติยูเครน
ฟุตบอลทีมชาติยูเครน (Збі́рна Украї́ни з футбо́лу) เป็นตัวแทนของประเทศยูเครนในการแข่งขันฟุตบอลระดับชาติ เช่น ฟุตบอลโลก และ ฟุตบอลชิงแชมป์แห่งชาติยุโรป อยู่ภายใต้การดูแลของสมาคมฟุตบอลยูเครน มีสนามเหย้าคือศูนย์กีฬาแห่งชาติออลิมปีย์สกึยในกรุงเคียฟ ทีมชาติยูเครนเข้าร่วมเป็นสมาชิกของสหภาพสมาคมฟุตบอลยุโรปและฟีฟ่าตั้งแต่ ค.ศ. 1992
หลังจากประเทศยูเครนแยกตัวออกมาจากสหภาพโซเวียต ยูเครนได้ลงเล่นในเกมระดับนานาชาติครั้งแรกกับฟุตบอลทีมชาติฮังการีเมื่อวันที่ 29 เมษายน 1992 ความสำเร็จสูงสุดของทีมคือการเข้ารอบก่อนรองชนะเลิศในฟุตบอลโลก 2006
ประเทศยูเครนเป็นเจ้าภาพได้รับเลือกเป็นเจ้าภาพจัดการแข่งขันฟุตบอลชิงแชมป์แห่งชาติยุโรป 2012 ร่วมกับประเทศโปแลนด์ ทำให้ทีมชาติยูเครนผ่านเข้าไปเล่นโดยอัตโนมัติ สี่ปีต่อมาในการแข่งขันฟุตบอลชิงแชมป์แห่งชาติยุโรป 2016 ยูเครนสามารถผ่านเข้ามาเล่นโดยการแข่งขันคัดเลือกเป็นครั้งแรก โดยได้อันดับที่สามในกลุ่มซี และไปเล่นเพลย์ออฟเพื่อหาอันดับสามที่ดีที่สุด 5 ทีม การเล่นเพย์ออฟครั้งนี้ถือเป็นครั้งแรกที่ยูเครนสามารถเอาชนะในผลสกอร์ร่วมมาได้ หลักจากการเล่นเพย์ออฟ 5 ครั้งก่อนหน้านี้ในรอบคัดเลือกฟุตบอลโลก 1998, ฟุตบอลชิงแชมป์แห่งชาติยุโรป 2000, ฟุตบอลโลก 2002, ฟุตบอลโลก 2010 และฟุตบอลโลก 2014 ยูเครนไม่ประสบความสำเร็จเลย
ทีมชาติยูเครนชุดเยาวชนนั้นถือว่าเป็นทีมที่ประสบความสำเร็จมากที่สุดทีมหนึ่งของยุโรปและโลก ฟุตบอลทีมชาติยูเครนรุ่นอายุไม่เกิน 20 ปีสามารถชนะเลิศในการแข่งขันฟุตบอลโลกเยาวชนอายุไม่เกิน 20 ปี 2019 ในเวทียุโรปฟุตบอลทีมชาติยูเครนรุ่นอายุไม่เกิน 21 ปีเคยได้รับอันดับรองชนะเลิศในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2006 แต่ถึงอย่างนั้นทีมชุดใหญ่กลับไม่ประสบความสำเร็จในระดับเทียบเท่าได้เลย ทำได้ดีที่สุดคือจบรอบ 8 ทีมในฟุตบอลโลก 2006 และไม่เคยได้กลับไปเล่นฟุตบอลโลกได้อีกเลยนับจากนั้น ส่วนในเวทียุโรปก็ทำได้เพียงแค่จบที่รอบแบ่งกลุ่มในฟุตบอลชิงแชมป์แห่งชาติยุโรป 2012 และ 2016
หลักจากชัยชนะเหนือฟุตบอลทีมชาติสวีเดนในการแข่งขันฟุตบอลชิงแชมป์แห่งชาติยุโรป 2020 นี้จึงเป็นครั้งแรกที่ยูเครนผ่านเข้ามาถึงรอบแพ้คัดออกและรอบ 8 ทีมสุดท้าย
สถิติการแข่งขันและที่กำลังจะแข่ง
ผลการแข่งขันและกำหนดการที่จะแข่งขันในอนาคต
ชุดปัจจุบัน
รายชื่อต่อไปนี้เป็นนักฟุตบอลจำนวน 26 คนที่ถูกเรียกให้มาเล่นให้ทีมชาติยูเครนในการแข่งขันฟุตบอลชิงแชมป์แห่งชาติยุโรป 2020 จำนวนประตูและการลงเล่นอัปเดตจยถึงวันที่ 29 มิถุนายน 2021 หลังเกมที่พบกับฟุตบอลทีมชาติสวีเดน
พฤติกรรม
พฤติกรรม หมายความถึง การแสดงและกิริยาท่าทางซึ่งสิ่งมีชีวิต ระบบหรืออัตลักษณ์ประดิษฐ์ ที่เกิดร่วมกันกับสิ่งแวดล้อม ซึ่งรวมระบบอื่นหรือสิ่งมีชีวิตโดยรวมเช่นเดียวกับสิ่งแวดล้อมทางกายภาพ พฤติกรรมเป็นการตอบสนองของระบบหรือสิ่งมีชีวิตต่อสิ่งเร้าหรือการรับเข้าทั้งหลาย ไม่ว่าจะเป็นภายในหรือภายนอก มีสติหรือไม่มีสติระลึก ชัดเจนหรือแอบแฝง และโดยตั้งใจหรือไม่ได้ตั้งใจ
ฟุตบอลทีมชาติยูเครน
การเรียกติดทีมล่าสุด
Notes:
พฤติกรรม
ชีววิทยา
ในมนุษย์ เชื่อกันว่าพฤติกรรมส่วนใหญ่อยู่ภายใต้การควบคุมของระบบต่อมไร้ท่อและระบบประสาท และเป็นที่เชื่อกันทั่วไปว่า ความซับซ้อนในพฤติกรรมของสิ่งมีชีวิตสัมพันธ์กับความซับซ้อนของระบบประสาท ทั่วไปแล้ว สิ่งมีชีวิตที่มีระบบประสาทซับซ้อนกว่ามีความสามารถสูงกว่าในการเรียนรู้การตอบสนองใหม่ ๆ และดังนั้น จึงสามารถปรับเปลี่ยนพฤติกรรมได้
พฤติกรรมมีทั้งที่มีมาแต่กำเนิดหรือเกิดจากการเรียนรู้ อย่างไรก็ตาม การวิจัยปัจจุบันในโครงการจุลินทรีย์มนุษย์ (Human Microbiome Project) ชี้ความเป็นไปได้ที่ว่า พฤติกรรมมนุษย์อาจถูกควบคุมโดยองค์ประกอบของประชากรจุลินทรีย์ภายในร่างกายมนุษย์
ฟุตบอลทีมชาติยูเครน
สถิติการพบเจอ
ตารางด้านล่างนับผลการแข่งขันตลอดการของทีมชาติยูเครน จนถึงวันที่ 29 มิถุนายน 2021
พฤติกรรม
ชีววิทยา
พฤติกรรมสามารถถือได้ว่าเป็นการแสดงออกของสิ่งมีชีวิตซึ่งเปลี่ยนแปลงความสัมพันธ์กับสิ่งแวดล้อมรอบตัว พฤติกรรมนำสัญญาณออกจากสิ่งมีชีวิตสู่สิ่งแวดล้อม
ฟุตบอลทีมชาติยูเครน
รายชื่อการเป็นเจ้าบ้าน
ตั้งแต่การแข่งขันครั้งแรกของยูเครนทีมพบกับฮังการี ในวันที่ 29 เมษายน 1992 โคยใช้สนามในการเป็นเจ้าภาพทั้งหมด 11สนาม
พฤติกรรม
จิตวิทยา
พฤติกรรมมนุษย์ และพฤติกรรมของสิ่งมีชีวิตอื่นและกลไก สามารถเป็นได้ทั้งที่พบได้ทั่วไป ผิดปกติ ยอมรับได้ หรือยอมรับไม่ได้ มนุษย์ประเมินการยอมรับได้ของพฤติกรรมโดยใช้บรรทัดฐานทางสังคมและควบคุมพฤติกรรมด้วยวิธีการควบคุมทางสังคม ในทางสังคมวิทยา พฤติกรรมถูกมองว่าไม่มีความหมาย คือ การไม่ถูกชี้นำโดยบุคคลอื่นและดังนั้นจึงเป็นการแสดงออกที่พื้นฐานที่สุดของมนุษย์ แม้ว่าพฤติกรรมสามารถมีส่วนในการวินิจฉัยความผิดปกติ อาทิ กลุ่มอาการออทิซึม (autism spectrum disorders) พฤติกรรมสัตว์ได้รับการศึกษาในจิตวิทยา พฤติกรรมวิทยา นิเวศวิทยาพฤติกรรม และชีวสังคมวิทยาเปรียบเทียบ ตามค่านิยมทางจริยธรรม พฤติกรรมมนุษย์ยังอาจขึ้นอยู่กับพฤติกรรมทั่วไป ผิดปกติ ที่ยอมรับได้หรือยอมรับไม่ได้ของผู้อื่น
พฤติกรรมกลายมาเป็นแนวคิดที่สำคัญในจิตวิทยาคริสต์ศตวรรษที่ 20 ด้วยการปรากฏขึ้นของกระบวนทัศน์ ที่ในภายหลังรู้จักกันในชื่อ "พฤติกรรมนิยม" (behaviorism) พฤติกรรมนิยมเป็นปฏิกิริยาต่อต้านจิตวิทยาที่ว่าด้วยองค์ประกอบของจิต (faculty psychology) ซึ่งมีวัตถุประสงค์เพื่อมองลึกเข้าไปในจิตใจหรือทำความเข้าใจจิตใจโดยปราศจากประโยชน์ของการทดสอบทางวิทยาศาสตร์ พฤติกรรมนิยมตั้งมั่นในการทำงานเฉพาะแต่กับสิ่งที่มองเห็นหรือจับต้องได้ และในมุมมองแรกเริ่มของจอห์น บี. วัตสัน ผู้ก่อตั้งสาขาวิชาดังกล่าว ไม่มีสิ่งใดจะอนุมานได้ในเรื่องธรรมชาติของอัตลักษณ์ที่เป็นก่อให้เกิดพฤติกรรมนั้น การเปลี่ยนแปลงมุมมองของวัตสันต่อมาและ "การวางเงื่อนไขแบบดั้งเดิม" นำไปสู่การเป็นที่นิยมของการวางเงื่อนไขของผลของการกระทำ (operant conditioning) หรือ "พฤติกรรมนิยมสุดขั้ว" (radical behaviorism)
มาเก๊าในเอเชียนเกมส์ 2014
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
โตเกียวเมโทรสายฟูกูโตชิง
โตเกียวเมโทรสายฟุกุโตะชิง หรือ สาย 13 เป็นเส้นทางรถไฟฟ้าในกรุงโตเกียว ประเทศญี่ปุ่น ดำเนินการโดยโตเกียวเมโทร เป็นเส้นทางที่เปิดให้บริการล่าสุดในระบบ โดยเส้นทางนี้มีตู้โดยสารสำหรับสุภาพสตรีด้วย
จอห์น ซิงเกิลตัน
จอห์น แดเนียล ซิงเกิลตัน (John Daniel Singleton) เกิดเมื่อวันที่ 6 มกราคม ค.ศ. 1968 และเสียชีวิตเมื่อวันที่ 28 เมษายน ค.ศ. 2019 เป็นผู้กำกับภาพยนตร์ นักเขียนบท ผู้อำนวยการสร้างและนักแสดงชาวอเมริกัน เขาเป็นที่รู้จักกันเป็นอย่างดีในฐานะผู้กำกับภาพยนตร์เรื่อง ลูกผู้ชายสายพันธุ์ระห่ำ (1991) ซึ่งเขาได้รับการเสนอชื่อเข้าชิงรางวัลออสการ์ สาขาผู้กำกับภาพยนตร์ยอดเยี่ยมเมื่อตอนอายุ 24 ปี เขาเป็นแอฟริกันอเมริกันคนแรกและคนที่อายุน้อยที่สุดที่ได้รับการเสนอชื่อจากรางวัลนี้ ซิงเกิลตันเป็นชาวใต้ของลอสแอนเจลิสและเขากำกับภาพยนตร์หลายเรื่อง เช่น โพเอติก จัสติซ (1993), ไฮเออร์ เลิร์นนิ่ง (1995), โรสวูด (1997), แชฟท์: ชื่อนี้มีไว้ล้างพันธุ์เจ้าพ่อ (2000), เบบี้ บอย (2001), เร็วคูณ 2 ดับเบิ้ลแรงท้านรก (2003), 4 ระห่ำดับแค้น (2005) และ พลิกโลกล่าสุดนรก (2011)
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ จอห์น ซิงเกิลตัน 0–59% คำวิจารณ์ที่นักวิจารณ์ไม่ชอบ 60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ  81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
หยาง เหวินหลี่
หยาง เหวินหลี่ (Yang Wen-li; 楊文里) เป็นตัวละครเอกในวรรณกรรมชุด ตำนานวีรบุรุษกาแล็กซี หยางได้รับการยอมรับเป็นทหารที่ยิ่งใหญ่ที่สุดของมนุษยชาติและมีความสามารถทัดเทียมกับไรน์ฮาร์ด ฟอน โลเอินกรัมม์ ตัวเอกฝั่งจักรวรรดิ หยางยึดมั่นในระบอบประชาธิปไตยอย่างไม่สั่นคลอนตลอดช่วงชีวิต เขารับรู้ว่าคณะรัฐบาลจากการเลือกตั้งมีการทุจริตอย่างมโหฬาร แต่ก็ปฏิเสธที่จะยึดอำนาจมาเป็นของตัวเองทั้งที่มีโอกาสเหลือเฟือ
ประวัติ
หยางเหวินหลี่เป็นบุตรของหยางไท่หลง นักพาณิชยนาวีอวกาศ ส่วนมารดาเสียชีวิตจากโรคหัวใจเฉียบพลันตั้งแต่เขาอายุได้ห้าขวบ เขาจึงใช้ชีวิตในวัยเด็กส่วนใหญ่อยู่บนยานพาณิชย์อวกาศของบิดา เด็กชายหยางรักการอ่านหนังสือประวัติศาสตร์ และมีความสงสัยเป็นพิเศษต่อการขึ้นสู่อำนาจของจักรพรรดิรูดอล์ฟ
เมื่อเขาอายุได้สิบหกปี บิดาก็อนุญาตให้เขาเรียนวิชาประวัติศาสตร์ แต่แล้วบิดาก็เสียชีวิตจากอุบัติเหตุในยานอวกาศไม่นานหลังจากนั้น หยางพบว่ายานพาณิชย์ตลอดจนบริษัทของบิดามีหนี้สินล้นพ้นทรัพย์สิน และยังพบอีกว่างานศิลปะที่บิดาสะสมไว้จำนวนมากเป็นของเก๊ นั่นทำให้หยางเหวินหลี่เข้าสู่ภาวะสิ้นเนื้อประดาตัว และหมดโอกาสเข้าศึกษาในมหาวิทยาลัยทั่วไปได้ดั่งที่เขาหวัง หยางตัดสินใจสมัครเรียนนายร้อยเพื่อเล่าเรียนฟรี
โรงเรียนนายร้อย
หยางเข้าศึกษาในภาควิชายุทธคดีศึกษาที่โรงเรียนนายร้อย อย่างไรก็ตาม ในระหว่างที่กำลังศึกษาอยู่นั้น ภาควิชายุทธคดีศึกษาถูกยุบ ทำให้หยางต้องย้ายไปภาควิชากลยุทธ์แทน หยางรู้สึกน้อยใจที่อะไรๆก็ไม่เป็นดั่งเขาตั้งความหวัง นอกจากวิชายุทธคดีศึกษา วิชาอื่นเขาก็ทำได้ไม่ค่อยดีนัก เขาจบการศึกษาในปีการศึกษา 787 ด้วยอันดับกลางๆของชั้นเรียน
วีรบุรุษแห่งเอลฟาซีล
ต้นปีอวกาศ 788 ร้อยโทหยางเหวินหลี่ ถูกส่งไปเป็นฝ่ายเสนาธิการประจำพลตรีลินช์ที่ระบบดาวเอลฟาซีล ซึ่งเป็นดินแดนของเสรีพันธมิตรเหนือระเบียงอีเซอร์โลน เมื่อกองเรือจักรวรรดิรุกรานเอลฟาซีล กองเรือทั้งสองฝ่ายปะทะกันย่อมๆแล้วก็ถอนกำลังโดยที่ไม่มีฝ่ายได้ได้เปรียบ อย่างไรก็ตาม กองเรือจักรวรรดิกลับหวนกลับมาโจมตีกองเรือเสรีพันธมิตรอย่างไม่ทันตั้งตัว พลตรีลินช์ที่ตื่นตระหนกรีบนำเรือธงเผ่นหนีกลับดาวเคราะห์เอลฟาซีลโดยไม่ได้ทิ้งคำสั่งให้กองเรือ ทำให้สายบัญชาการกองเรือเกิดความวุ่นวาย เรือบางลำตัดสินใจหนีตามเรือธง ลำที่หนีไม่ทันก็ยอมจำนนต่อกองเรือจักรวรรดิ
พลตรีลินช์นำเรือรบกลับมาถึงเอลฟาซีลได้เพียง 200 ลำเศษพร้อมทหารอีก 50,000 นายเท่านั้น ขณะที่กองเรือจักรวรรดิได้รับกำลังเสริมจนมีกำลังเพิ่มขึ้น และเริ่มเข้ายึดครองน่านอวกาศโดยรอบ พลตรีลินช์เฉดหยางออกจากเรือธงและสั่งให้รับผิดชอบการอพยพพลเรือน หลังจากนั้น ลินช์จึงนำนำกองเรือหนีจากดาวเคราะห์เอลฟาซีล โดยทิ้งหยางและพลเรือนสามล้านไว้เผชิญชะตากรรมเอง
ร้อยโทหยางสั่งภาคพื้นดินดำเนินตามแผนของเขา โดยใช้เรือบรรทุกและเรือขนส่งสินค้าทำการอพยพประชาชนหนีออกจากเอลฟาซีลในทิศตรงข้ามกับกองเรือลินช์โดยปิดระบบสเตลธ์ทั้งหมด กองเรือจักรวรรดิตรวจพบฝูงเรือของหยางแต่คิดว่านั่นเป็นแค่วัตถุอวกาศ กองเรือจักรวรรดิหันไปจู่โจมกองเรือรบของลินช์ ทำให้ฝูงเรือของหยางหลบหนีได้อย่างปลอดภัย หยางมีชื่อเสียงดังทั่วทั้งประเทศและถูกขนานนามว่า "วีรบุรุษแห่งเอลฟาซีล" เขาได้เลื่อนสอง ชั้นยศเป็นพันตรี
ทหารดาวรุ่ง
พฤศจิกายน ปีอวกาศที่ 788 มีจดหมายอ้างว่า วีรบุรุษของชาติ จอมพลบรูซ แอชบีย์ ไม่ได้ตายในการรบ แต่ถูกจัดฉากฆาตกรรม พันตรีหยางถูกมอบหมายคดีนี้ และเดินทางไปสอบสวนผู้ที่มีชีวิตอยู่ในยุคของแอชบีย์ ที่ค่ายเชลยสงครามในดาวเคราะห์เอโกเนีย ซึ่งที่นั่น หยางต้องรับมือกับการก่อกำเริบของพวกเชลย หยางสามารถจัดการสถานการณ์ได้ในเวลาอันสั้น และได้รับการเลื่อนขั้นเป็นพันโท เขาประจำอยู่ที่เอโกเนียเพียงสองสัปดาห์เท่านั้น ในการนี้ เขาได้รู้จัดกับฟิโอดอร์ ปาตริชอฟ และมูไร ซึ่งจะกลายเป็นขุนพลคนสำคัญของเขาในอนาคต
1 มีนาคม ปีอวกาศที่ 789 พันโทหยางได้รับแต่งตั้งเป็นฝ่ายเสนาธิการของกองเรือที่ 8 และได้มีส่วนร่วมในยุทธการอีเซอร์โลนครั้งที่ 5 ในปีอวกาศ 792 ต่อมาพันเอกหยางถูกส่งไปประจำกองเรือในตำแหน่งเดิมในปี 794 และมีส่วนร่วมในการร่างแผนยุทธการในยุทธการวันฟรีดและยุทธการอีเซอร์โลนครั้งที่ 6 ซึ่งทำให้เขาได้รับการเลื่อนขั้นเป็นพลจัตวา
ยุทธการที่เล็กนีซา
ปีอวกาศ 795 พลจัตวาหยางถูกส่งไปประจำกองเรือที่ 2 ของพลโทพาเอ็ตตาในตำแหน่งฝ่ายเสนาธิการ พลโทพาเอ็ตตาไม่ค่อยชอบใจหยาง มองว่าเขาอ่อนประสบการณ์และเพิกเฉยคำแนะนำของเขา แต่เมื่อกองเรือที่ 2 ถูกส่งไปปฏิบัติภารกิจที่ดาวเคราะห์ก๊าซเล็กนีซา (Legnica) ซึ่งเป็นส่วนหนึ่งของแผนยึดปราการอีเซอร์โลน กองเรือที่ 2 ก็เผชิญหน้ากับกองเรือจักรวรรดิของพลเอกไรน์ฮาร์ด ฟอน มือเซิล ความร้อนจากการปะทะกันย่อมๆ ได้ไปทำปฏิกิริยาชั้นบรรยกาศของดาวที่เป็นก๊าซฮีเลียมและไฮโดรเจนเกิดเป็นพายุสายฟ้าที่รุนแรง ไรน์ฮาร์ดซึ่งรู้ว่าปรากฏการนี้จะเกิดขึ้นได้ถอนกำลังออกมายังชั้นบรรยกาศที่ปลอดภัยก่อน ส่วนพาเอ็ตตาไม่ยอมเชื่อฟังคำแนะนำของหยาง ทำให้กองเรือที่ 2 ตกอยู่ในกระแสพายุและได้รับความเสียหาย
หยางนึกกลัวว่า กองเรือจักรวรรดิสามารถกวาดล้างกองเรือที่ 2 ได้ในพริบตาเดียวเพียงแค่จุดประกายไฟที่ชั้นบรรยกาศฮีเลียมของเล็กนีซา แม้หยางไม่คิดว่าจะมีแม่ทัพจักรวรรดิคนไหนฉลาดพอจะคิดแผนนั้นขึ้นมาได้ แต่เขาก็ยังคงเสนอให้ถอนกำลังออกจากชั้นบรรยกาศเพื่อปลอดภัยไว้ก่อน ซึ่งพาเอ็ตตาก็ปฏิเสธความคิดนั้น ท้ายที่สุด ไรน์ฮาร์ดยิงหัวรบนิวเคลียร์สู่ใจกลางดาว เมื่อตกอยู่ในอันตราย หยางและเพื่อนร่วมงานของเขา พันตรีดัสตีย์ แอตเทนบะระ ตอบสนองรีบนำกองเรือขึ้นจากชั้นบรรยกาศโดยทันที กองเรือบางส่วนจึงรอดมาได้ และมีบางส่วนที่ติดอยู่ในเปลวไฟ
วีรบุรุษแห่งอัสทาร์ท
1 มกราคม ปีอวกาศที่ 796 กองทัพเสรีพันธมิตรจัดสามกองเรือออกต่อต้านการรุกรานของกองทัพจักรวรรดิที่ระบบดาวอัสทาร์ท พลจัตวาหยางซึ่งมีตำแหน่งเป็นรองหัวหน้าฝ่ายเสนาธิการประจำผบ.กองเรือที่ 2 มองว่าแม้ฝ่ายเสรีพันธมิตรจะมีกำลังมากกว่าในภาพรวม แต่เทียบกันกองต่อกองแล้วฝ่ายจักรวรรดิมีกำลังมากกว่า หยางพยายามเสนอแผนเพื่อปิดจุดอ่อนนี้แก่พลโทพาเอ็ตตา แต่นายพลโทไม่รับฟัง
กองเรือจักรวรรดิของพลเอกอาวุโสไรน์ฮาร์ด ฟอน โลเอินกรัมม์ ใช้กลยุทธ์ตัวต่อตัวจัดการกองเรือที่ 4 และ 6 และเข้าปะทะกับกองเรือที่ 2 ที่หยางสังกัดอยู่ พลโทพาเอ็ตตาได้รับบาดเจ็บหนัก หยางจึงเข้าบัญชาการกองเรือแทน หยางเตรียมแผนรับมือการถูกทะลวงกลางทัพและกระจายแผนดังกล่าวไว้ในคลังยุทธวิธีของเรือทุกลำก่อนการปะทะแล้ว เมื่อเห็นว่าไรน์ฮาร์ดตั้งใจจะทะลวงกลางทัพ แผนดังกล่าวก็ถูกนำมาปฏิบัติทันที แผนของหยางพลิกสถานการณ์ของกองเรือที่ 2 จากเป็นฝ่ายเสียเปรียบมาเป็นฝ่ายได้เปรียบ แต่ไรน์ฮาร์ดก็พลิกกลับมาตีเสมอได้ เมื่อเห็นว่าต่างฝ่ายต่างเอาชนะกันไม่ได้ ทั้งสองจึงแยกย้าย
หยางได้รับฉายา "วีรบุรุษแห่งอัสทาร์ท" และได้เลื่อนยศเป็นพลตรี และได้ดำรงตำแหน่งผู้บัญชาการกองเรือที่ 13 ซึ่งเป็นกองเรือที่ตั้งขึ้นใหม่เพื่อหยาง
ศาสนาพุทธในประเทศฟิลิปปินส์
ศาสนาพุทธในประเทศฟิลิปปินส์ เป็นศาสนากลุ่มเล็ก ๆ ในประเทศฟิลิปปินส์ ในอดีตเป็นศาสนาที่ส่งอิทธิพลต่อวัฒนธรรมในดินแดนของประเทศฟิลิปปินส์มาช้านาน ก่อนการมาถึงของศาสนาอิสลาม โดยส่งอิทธิพลด้านคำยืมของภาษาต่าง ๆ รวมทั้งการค้นพบหลักฐานทางโบราณคดีที่เกี่ยวเนื่องกับพุทธศาสนา  ซึ่งโดยมากเป็นแบบวัชรยาน
ปัจจุบันพุทธศาสนิกชนส่วนใหญ่เป็นชาวฟิลิปปินส์เชื้อสายญี่ปุ่นและเชื้อสายจีน   จากการสำรวจสำมะโนครัวประชากรเมื่อ พ.ศ. 2553 พบว่ามีพุทธศาสนิกชน 46,558 คน  ส่วนหนึ่งก็เพราะบุคคลเชื้อสายจีนส่วนใหญ่ร้อยละ 83 เข้ารีตศาสนาคริสต์เช่นคนส่วนใหญ่ในฟิลิปปินส์
ประวัติ
ประเทศฟิลิปปินส์มีการรับศาสนาพุทธเมื่อไรไม่เป็นที่ปรากฏ แต่คาดว่าคงรับอิทธิพลจากอาณาจักรศรีวิชัยบนเกาะสุมาตราและอาณาจักรมัชปาหิตบนเกาะชวา ต่อมาทั้งสองรัฐนั้นได้เปลี่ยนนิกายจากเถรวาทเป็นวัชรยานเมื่อคริสต์ศตวรรษที่ 7 จากการขุดค้นทางโบราณคดี พบประติมากรรมรูปครุฑ รูปภาพของพระปัทมปาณีหรือพระอวโลกิเตศวร รวมทั้งพบภาพที่เชื่อว่าเป็นพระมัญชุศรีในถ้ำตาบนบนเกาะปาลาวัน
เจ้า หรู่โก้ว (趙汝适) ผู้ควบคุมการพาณิชยนาวีในมณฑลฝูเจี้ยน ได้เขียนหนังสือ "รายชื่อเผ่าอนารยชนต่าง ๆ" (諸番志) ได้บันทึกถึงดินแดนแห่งหนึ่งชื่อหมาอี่ (麻逸) ปัจจุบันคือเกาะมินโดโร ซึ่งเป็นรัฐอิสระก่อนตกเป็นเมืองขึ้นของสเปน โดยมีเนื้อหาว่า "รัฐหมาอี่ อยู่ทางตอนเหนือของเกาะบอร์เนียว มีชนพื้นเมืองอาศัยอยู่ในหมู่บ้านขนาดใหญ่ซึ่งตั้งอยู่สองฝั่งปากแม่น้ำและปกปิดร่างกายด้วยผ้าเฉพาะบริเวณสะโพก มีพุทธปฏิมาโลหะไม่ทราบที่มากระจัดกระจายอยู่ในป่ารกชัฏ"
ส่วนงานเขียนของโฮเซ รีซัล (Jose Rizal) และเฟอร์ดินานด์ บลูเมนทริตต์ (Ferdinand Blumentritt) ต่างออกมายอมรับแนวคิดที่ว่า "มีความเชื่อมโยงกับศาสนาพุทธ" เช่นบลูเมนทริตต์เสนอว่าหมาอี่คงอยู่ที่ไหนสักแห่งบนเกาะลูซอน และรีซัลอ้างอิงถึง "พระพุทธรูป" ที่เจ้า หรู่โก้วระบุในเอกสาร โดยรีซัลเขียนไว้ว่า "ความอ่อนโยนและใจกว้างของธรรมเนียมตากาล็อกที่ชาวสเปนคนแรกพบนั้น ผิดไปจากคนเผ่าเดียวกันที่อยู่ต่างถิ่นออกไปทั้ง ๆ ที่อยู่บนเกาะลูซอนเหมือนกัน คงเป็นผลจากการนับถือศาสนาพุทธ (เพราะพบพระพุทธรูปทำจากทองแดง)"
ประเทศฟิลิปปินส์ในปัจจุบันมีโรงเรียนสอนศาสนาพุทธอยู่หลายแห่ง มีศาสนสถานทั้งของนิกายมหายาน วัชรยาน และเถรวาท มีองค์กรเผยแผ่ศาสนา และศูนย์วิปัสสนาต่าง ๆ เป็นต้นว่าของกลุ่มสุขาวดี และสมาคมสร้างคุณค่า ทั้งยังมีการก่อตั้งสมาคมมหาโพธิของนิกายเซนเมื่อเดือนตุลาคม พ.ศ. 2541
คณะวิทยาศาสตร์และเทคโนโลยี มหาวิทยาลัยสงขลานครินทร์
หลังจากการจัดตั้งคณะวิทยาศาสตร์และเทคโนโลยี เมื่อวันที่ 3 ตุลาคม พ.ศ. 2528 จนถึงปัจจุบันได้พัฒนาการเปิดสาขาต่าง ๆ ตามลำดับดังนี้
พระวิเชียรโมลี (ขวัญชัย นิติสาโร)
พระวิเชียรโมลี (ขวัญชัย นิติสาโร ป.ธ.๙) เกิดเมื่อวันที่ 5 กันยายน พ.ศ. 2519 ได้ศึกษาเล่าป.ธ. ๓ ที่ วัดพิชโสภาราม สำนักเรียนคณะจังหวัดอุบลราชธานี ในปี พ.ศ. 2535 และได้เรียนป.ธ. ๖ วัดหนัง ราชวรวิหาร สำนักเรียนวัดราชโอรสาราม และท่านได้ศึกษาป.ธ. ๙ วัดหนัง ราชวรวิหาร สำนักเรียนวัดสร้อยทอง ท่านได้บรรพชาเป็นสามเณรเมื่อวันที่ 9 เมษายน พ.ศ. 2532 วัดพิชโสภาราม บ้านแก้งเหนือ ตำบลแก้งเหนือ อำเภอเขมราฐ จังหวัดอุบลราชธานีหลวงพ่อขวัญชัยได้เข้าอุปสมบทเมื่อวันที่ 27 เมษายน พ.ศ. 2541 โดยมี พระธรรมศีลาจารย์ เป็นพระอุปัชฌาย์  พระครูวิธานวรกิจ เป็นพระกรรมวาจาจารย์ และ พระครูปลัดศีลวรวัฒน์ เป็นพระอนุสาวนาจารย์ จากนั้นท่านก็ได้ศึกษาพระธรรมต่อจากนั้นหลังจากอุปสมบทมาได้ 1 ปี ท่านได้เข้ารับตำแหน่งเป็นเลขาเจ้าคณะเขตภาษีเจริญ และในขณะนั้นท่านก็เป็นผู้ช่วยเจ้าอาวาสวัดหนังในปี พ.ศ. 2550 และในช่วงปี พ.ศ. 2552 เจ้าอาวาสอาพาธ ท่านจึงรับหน้าที่รักษาการเจ้าอาวาสชั่วคราวจนเมื่อ หลวงพ่อสุกรี ถึงแก่มรณภาพในปี พ.ศ. 2553 ทางคณะสงฆ์จึงแต่งตั้งท่านขึ้นเป็นเจ้าอาวาสวัดหนังเป็นรูปที่ 9 ในตลอดเวลาที่ท่านเป็นเจ้าอาวาสมาจนถึงปัจจุบัน ท่านได้ดูแลเอาใจใส่วัดเป็นอย่างดี และจนทำให้วัดหนังนี้มีแต่คนมาสวดมนต์ และ ฟังธรรม และท่านก็จะมีการแสดงปาฏิโมกข์ ซึ่งเป็นสิ่งที่ท่านถนัดมากที่สุด
เดชา สุขารมณ์
นาวาโท นายแพทย์ เดชา สุขารมณ์ ร.น. (21 กันยายน พ.ศ. 2478 – 20 กันยายน พ.ศ. 2564) อดีตรัฐมนตรีว่าการทบวงมหาวิทยาลัย และรัฐมนตรีช่วยว่าการกระทรวงสาธารณสุข ในรัฐบาลนายชวน หลีกภัย อดีตสมาชิกสภาผู้แทนราษฎรจังหวัดกาญจนบุรี 5 สมัย และอดีตสมาชิกสภาผู้แทนราษฎรแบบบัญชีรายชื่อ 1 สมัย
นายแพทย์เดชา สุขารมณ์ สมรสกับ ทิพย์สุดา สุขารมณ์ มีบุตรชายเป็นนักร้องในสังกัดเครือแกรมมี่ คือ นายแพทย์พรเดชา สุขารมณ์
ประวัติ
นาวาโทเดชา สุขารมณ์ เกิดเมื่อวันที่ 21 กันยายน พ.ศ. 2478 ที่กรุงเทพมหานคร เป็นบุตรของนายพร และนางอัมโพช สุขารมณ์ สำเร็จการศึกษาจากโรงเรียนเตรียมอุดมศึกษา รุ่น 14 จบแพทย์ศาสตรบัณฑิต จากมหาวิทยาลัยแพทยศาสตร์ (แพทยศาสตร์ศิริราช) พ.ศ. 2502 และหลักสูตรต่าง ๆ เช่น เวชศาสตร์ใต้น้ำ จากคีบช์ไดฟ์วิงค์คูล สหรัฐอเมริกา เวชศาสตร์การบิน จากโรงเรียนเสนาธิการทหารเรือ
งานการเมือง
นาวาโทเดชา สุขารมณ์ เข้าสู่วงการเมืองโดยการเป็นสมาชิกสภาผู้แทนราษฎร จังหวัดกาญจนบุรี ใน พ.ศ. 2535 สังกัดพรรคชาติไทย ใน พ.ศ. 2544 ได้ย้ายมาสังกัดพรรคไทยรักไทย และได้รับแต่งตั้งเป็นกรรมการบริหารพรรคไทยรักไทย รวมระยะเวลาได้รับเลือกตั้งเป็นสมาชิกสภาผู้แทนราษฎรจังหวัดกาญจนบุรี 5 สมัย ต่อมาใน พ.ศ. 2548 ได้ย้ายไปลงสมัครสมาชิกสภาผู้แทนราษฎรแบบบัญชีรายชื่อ
ในทางการเมือง เคยดำรงตำแหน่งสำคัญทางการเมือง ประธานคณะกรรมาธิการการท่องเที่ยว และประธานคณะกรรมาธิการการต่างประเทศ สภาผู้แทนราษฎร ต่อมาใน พ.ศ. 2540 ในรัฐบาลของนายชวน หลีกภัย ได้รับแต่งตั้งเป็นรัฐมนตรีว่าการทบวงมหาวิทยาลัย กระทั่งในเดือนตุลาคม พ.ศ. 2541 ได้มีการปรับคณะรัฐมนตรี ซึ่งนาวาโทเดชา ถูกปรับให้ไปดำรงตำแหน่งเป็นรัฐมนตรีช่วยว่าการกระทรวงสาธารณสุข
วัดผาลาด (จังหวัดเชียงใหม่)
วัดผาลาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสุเทพ อำเภอเมืองเชียงใหม่ จังหวัดเชียงใหม่
ชื่อของวัดปรากฏหลักฐานในเอกสารตำนานและพงศาวดาร มีประวัติศาสตร์ร่วมกับพระธาตุดอยสุเทพ มีการบันทึกไว้ว่าในสมัยพระเจ้ากือนา พระองค์ได้นำพระบรมสารีริกธาตุที่พระมหาสุมนเถระนำมาจากสุโขทัยอัญเชิญประทับบนหลังช้างเพื่อนำไปประดิษฐาน ณ ดอยสุเทพ ในครั้งพระองค์ทรงแวะพักที่บริเวณผาลาด เดิมเป็นวัดร้างกระทรวงศึกษาธิการประกาศยกเลิกเป็นวัดมีพระสงฆ์ เมื่อ 2 มีนาคม พ.ศ. 2524 ได้รับการบูรณะปฏิสังขรณ์ ฟื้นฟูขึ้นมาใหม่ ให้มีสถานภาพเป็นวัดและสถานที่ปฏิบัติธรรม
อาคารเสนาสนะที่สำคัญ ได้แก่ เจดีย์เป็นศิลปะพม่าสมัยครูบาศรีวิชัย วิหารสร้างขึ้นในสมัยครูบาศรีวิชัยโดยช่างชาวพม่า ฐานโบราณสถาน (โบสถ์) (วิหารพระเจ้ากือนา) อยู่ทางด้านทิศตะวันออกเฉียงใต้ของเจดีย์ ปูชนียวัตถุที่สำคัญ ได้แก่ พระพุทธรูปเป็นศิลปะพม่า วัดยังมีบ่อน้ำที่มีการสร้างทับซ้อนกันหลายยุคหลายสมัย และศาลาเก่า
กึนน์บีเอิร์นฟเยลด์
กึนน์บีเอิร์นฟเยลด์ (Gunnbjørn Fjeld) เป็นภูเขาที่สูงที่สุดของเกาะกรีนแลนด์ และเป็นภูเขาที่สูงที่สุดในอาร์กติกเซอร์เคิล ตั้งอยู่ทางตะวันออกของเกาะ มักระบุความสูง 3,700 เมตร (12,100 ฟุต) แต่ความจริงแล้ว ความสูงจริงอาจมีการเปลี่ยนแปลงบ้างเล็กน้อย ภูเขาตั้งชื่อตาม Gunnbjorn Ulfsson ชาวไวกิงที่เป็นชาวยุโรปคนแรกที่มาถึงกรีนแลนด์
ประเทศโอมานในพาราลิมปิกฤดูร้อน 2020
ประเทศโอมาน จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศโอมานได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 3 คน เข้าร่วมการแข่งขันใน 1 ชนิดกีฬา
ฮาจิมันไต
ฮาจิมันไต เป็นนครในจังหวัดอิวาเตะ ประเทศญี่ปุ่น มีประชากร 25,055 (ปี 2018) จากการที่มีทางด่วนและทางหลวงแผ่นดินผ่านถึง 3 สาย ฮาจิมันไตจึงเป็นชุมทางการขนส่งทางถนนไปยังของภาคโทโฮกุตอนเหนือ
แครบเกม
แครบเกม (Crab Game) เป็นวิดีโอเกมเล่นฟรี ที่พัฒนาและเผยแพร่โดยนักพัฒนาอินดีชาวนอร์เวย์ ดาเนียล ซูมัน หรือที่รู้จักกันทั่วไปในชื่อดานี เกมนี้ได้รับการเปิดตัวสำหรับไมโครซอฟท์ วินโดวส์ ในสตีม และสำหรับแมคโอเอส กับลินุกซ์ ใน Itch.io เมื่อวันที่ 29 ตุลาคม ค.ศ. 2021 ซึ่งเวอร์ชันแมคโอเอส และลินุกซ์ ได้รับการเผยแพร่ในสตีมเมื่อวันที่ 16 พฤศจิกายน โดยอิงจากซีรีส์เน็ตฟลิกซ์เรื่องสควิดเกม เล่นลุ้นตาย ซึ่งผู้เล่นชิงชัยกันเองในมินิเกมที่หลากหลาย เพื่อเป็นคนสุดท้ายที่ยังมีชีวิตอยู่
รูปแบบการเล่น
แครบเกมเป็นเกมปาร์ตีแบบหลายผู้เล่นในมุมมองบุคคลที่หนึ่ง โดยผู้เล่นชิงชัยในมินิเกมต่าง ๆ ที่อิงจากเกมในวัยเด็ก ผู้เล่นต้องหลีกเลี่ยงการตาย และเป็นคนสุดท้ายที่เหลืออยู่เพื่อรับรางวัลเงินสด อย่างไรก็ตาม เกมจะจบลงถ้าไม่มีใครเหลือ โดยผู้เล่นสามารถโจมตีผู้อื่นด้วยไอเทมต่าง ๆ, ชิงชัยในแผนที่และโหมดเกมต่าง ๆ รวมถึงสื่อสารกันผ่านการแชตแบบใกล้ชิด ซึ่งผู้เล่นสามารถสร้างเซิร์ฟเวอร์ที่มีผู้เล่นได้มากถึง 50 คนหรือเข้าร่วมกับผู้เล่นที่มีอยู่ แม้ว่าในตอนแรกเกมจะนำเสนอมินิเกมที่ได้รับแรงบันดาลใจจากละครเรื่องสควิดเกม เล่นลุ้นตาย เป็นหลัก แต่ชุดของการอัปเดตเนื้อหาได้ขยายเกมให้มีโหมดเกมที่หลากหลายและแผนที่เฉพาะสำหรับแครบเกมโดยไม่มีการเกี่ยวข้องที่มองเห็นได้ต่อซีรีส์ดังกล่าว
การตอบรับ
แครบเกมได้รับการตอบรับเชิงบวกจากการเปิดตัวครั้งแรก โดยมีผู้เล่นติดอันดับสูงสุดตลอดกาลกว่า 56,000 คนในสตีม และผู้ชมกว่า 211,000 คนในทวิตช์ ตลอดจนเกมดังกล่าวยังได้รับการเปิดเผยอย่างรวดเร็วในยูทูบ
เอชไอพี 13044 บี
เอชไอพี 13044 บี เป็นดาวพฤหัสบดีที่เหมือนกับดาวเคราะห์นอกระบบ โคจรเดิมและขาดแคลนโลหะรอบดาวยักษ์แดง เอชไอพี 13044 ซึ่งอยู่ห่างจากโลกประมาณ 2,000 ปีแสง อยู่ในกลุ่มดาวเตาหลอม ประกาศการค้นพบเมื่อ18 พฤศจิกายน ค.ศ. 2010 หลังจากที่สังเกตการใช้ FEROS Spectrograph ที่หอดูดาวลาซิลลา ตามทฤษฎีการวิวัฒนาการของ เอชไอพี 13044 ถูกก่อตัวขึ้นในดาราจักรอื่นๆ และกลายเป็นส่วนหนึ่งของทางช้างเผือกเมื่อดาราจักรแม่ของดาวฤกษ์ถูกดูดกลืนโดยตัวดาราจักรเองระหว่างหกและเก้าพันล้านปีที่ผ่านมา เศษของดาราจักรขึ้นรูปกระแสเฮลมิ ดาวเคราะห์ดวงนี้โคจรมีความผิดปกติของมากที่อาจจะมาจากแรงโน้มถ่วงไม่เสถียร เกี่ยวข้องกับการเปลี่ยนแปลงของดาวเอชไอพี 13044 เข้าสู่ระยะดาวยักษ์แดงของอายุขัย ในช่วงเวลาของการค้นพบ เอชไอพี 13044 บี โคจรสิ่งที่ตั้งข้อสังเกตว่าดาวที่เก่าแก่ที่สุดและมากที่สุดขาดแคลนโลหะยังไม่พบ
ประเทศคีร์กีซสถานในเอเชียนเกมส์ 2014
ประเทศคีร์กีซสถาน เข้าร่วมแข่งขันกีฬาเอเชียนเกมส์ ครั้งที่ 17 ค.ศ. 2014 (พ.ศ. 2557) ซึ่งจัดขึ้นที่เมืองอินช็อน ประเทศเกาหลีใต้ ระหว่างวันที่ 19 กันยายน ถึง 4 ตุลาคม พ.ศ. 2557 คณะกรรมการโอลิมปิกแห่งประเทศคีร์กีซสถาน ส่งนักกีฬา คน เพื่อแข่งขัน  กีฬา ผลการแข่งขันครั้งนี้ประเทศคีร์กีซสถานได้รับ 0 เหรียญทอง 2 เหรียญเงิน และ 4 เหรียญทองแดง รวมทั้งหมด 6 เหรียญ
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
สมาพันธรัฐแห่งแม่น้ำไรน์
สมาพันธรัฐแห่งลุ่มแม่น้ำไรน์ หรือ สมาพันธรัฐแม่น้ำไรน์ (Rheinbund; États confédérés du Rhin (ชื่ออย่างเป็นทางการ) Confédération du Rhin (ชื่อในทางพฤตินัย)) เป็นรัฐบริวารของจักรวรรดิฝรั่งเศสที่ 1 ก่อตั้งจากรัฐเยอรมันทั้ง 16 รัฐ โดยจักรพรรดินโปเลียนหลังจากรบชนะจักรพรรดิฟรันซ์ที่ 2 แห่งจักรวรรดิโรมันอันศักดิ์สิทธิ์และซาร์อเล็กซานเดอร์ที่ 1 แห่งรัสเซียในยุทธการที่เอาสเทอร์ลิทซ์ การลงนามในสนธิสัญญาเพรซเบิร์กได้นำไปสู่การก่อตั้งสมาพันธรัฐแห่งแม่น้ำไรน์ ซึ่งดำรงอยู่ตั้งแต่ปี ค.ศ. 1806 ถึงปี ค.ศ. 1813
สมาชิกของสมาพันธ์คือเจ้าผู้ครองนครรัฐเยอรมัน (Fürsten) ในความปกครองของจักรวรรดิโรมันอันศักดิ์สิทธิ์ 16 รัฐ ซึ่งในทางเทคนิคแล้ว เจ้าเหล่านี้ล้วนมิใช่ประมุขของรัฐซึ่งตนเองปกครองอยู่ ภายหลังได้มีรัฐอื่นอีก 19 รัฐเข้าร่วมในสมาพันธรัฐ ทำให้เมื่อรวมกันแล้วทำให้มีประชากรภายใต้การปกครองมากกว่า 15 ล้านคน ก่อให้เกิดผลประโยชน์เชิงยุทธศาสตร์อย่างมากต่อจักรวรรดิฝรั่งเศสในแนวรบด้านตะวันออก
การก่อตั้ง
ในวันที่ 12 กรกฎาคม ค.ศ. 1806 นครรัฐ 16 รัฐ ซึ่งรวมกันเป็นประเทศเยอรมนีในปัจจุบัน ได้ลงนามในสนธิสัญญาสมาพันธรัฐแห่งลุ่มแม่น้ำไรน์ (Rheinbundakte) เพื่อแยกตัวจากจักรวรรดิโรมันอันศักดิ์สิทธิ์ และรวมตัวกันเป็นสมาพันธรัฐในชื่อ "สมาพันธรัฐแห่งแม่น้ำไรน์" (états confédérés du Rhin) โดยอิงตามชื่อของกลุ่มรัฐเยอรมันในยุคก่อนหน้าที่เรียกว่า "สันนิบาตแห่งแม่น้ำไรน์" มีจักรพรรดินโปเลียนเป็นดำรงตำแหน่ง "ผู้อารักขา" แห่งสมาพันธรัฐ หลังจากนั้นในวันที่ 6 สิงหาคม ด้วยการยื่นคำขาดของนโปเลียน จักรพรรดิฟรันซ์ที่ 2 จึงได้สละตำแหน่งจักรพรรดิโรมันอันศักดิ์สิทธิ์และประกาศล้มเลิกจักรวรรดิโรมันอันศักดิ์สิทธิ์ บรรดารัฐเยอรมันมากกว่า 23 รัฐก็เข้าร่วมสมาพันธรัฐ โดยราชวงศ์ฮับส์บูร์กของจักรพรรดิฟรันซ์ที่ 2 จะปกครองส่วนที่เหลืออยู่ของจักรวรรดิในชื่อจักรวรรดิออสเตรีย  มีเฉพาะออสเตรีย ปรัสเซีย ฮ็อลชไตน์ส่วนที่เป็นของเดนมาร์ก และปอมเมอเรเนียของสวีเดนเท่านั้นที่อยู่นอกสมาพันธรัฐ ไม่นับรวมดินแดนฝั่งตะวันตกของแม่น้ำไรน์และราชรัฐเออร์เฟิร์ตซึ่งถูกยึดครองโดยจักรวรรดิฝรั่งเศส
ตามสนธิสัญญาดังกล่าว สมาพันธรัฐจะดำเนินการโดยผู้แทนร่วมตามรัฐธรรมนูญ แต่รัฐต่าง ๆ โดยเฉพาะรัฐใหญ่ ต่างก็ต้องการมีอำนาจอธิปไตยอย่างไม่จำกัด
สมาพันธรัฐนี้มิได้มีประมุขเป็นกษัตริย์ตามอย่างที่เคยใช้ในจักรพรรดิโรมันอันศักดิ์สิทธิ์ แต่ตำแหน่งสูงสุดในสมาพันธรัฐนี้เป็นของคาร์ล เทโอดอร์ ฟอน ดัลแบร์ก อดีตอัครมหาเสนาบดีผู้ที่เบื่อตำแหน่งเจ้าชาย-ไพรเมตของสมาพันธรัฐ ในฐานะดังกล่าวเขาเป็นประธานของคณะพระมหากษัตริย์ (College of Kings) และมีอำนาจเหนือ สภานิติบัญญัติแห่งสมาพันธรัฐ (Diet of the Confederation) ซึ่งมีลักษณะองค์กรคล้ายกับรัฐสภา (Parliament) อย่างไรก็ตาม องค์กรดังกล่าวนี้ไม่เคยมีการประชุมแต่อย่างไร ส่วนประธานสภาของเจ้าผู้ครองนครคือเจ้าชายแห่งนัสเซา-อูซินเงน
ในความเป็นจริงแล้ว สมาพันธรัฐมีสถานะเป็นพันธมิตรทางการทหาร กล่าวคือ รัฐสมาชิกของสมาพันธรัฐจะต้องส่งกำลังทหารสนับสนุนจำนวนมากให้แก่ฝรั่งเศส โดยที่ผู้ปกครองรัฐจะได้รับการยกสถานะดินแดนของตนขึ้นเป็นการตอบแทน เช่น บาเดิน (ปัจจุบันดินแดนส่วนตะวันตกอยู่ในรัฐบาเดิน-เวือร์ทเทิมแบร์ค) เฮ็สเซิน คลีฟส์ (Cleves) และเบิร์ก (ทั้งสองแห่งปัจจุบันอยู่ในรัฐนอร์ทไรน์-เว็สท์ฟาเลิน) ได้ยกฐานะขึ้นเป็นแกรนด์ดัชชี ส่วนเวือร์ทเทิมแบร์คและบาวาเรีย ได้ยกฐานะขึ้นเป็นราชอาณาจักร นอกจากนี้บางรัฐยังมีอาณาเขตเพิ่มมากขึ้นโดยได้รับเอา "Kleinstaaten" หรือรัฐขนาดเล็กหลาย ๆ แห่งที่เคยเป็นสมาชิกของจักรวรรดิมาควบรวมเข้าไป
หลังปรัสเซียพ่ายแพ้ต่อฝรั่งเศสในปี ค.ศ. 1806 รัฐขนาดกลางและขนาดเล็กจำนวนมากก็เข้าร่วมกับสมาพันธรัฐแห่งลุ่มแม่น้ำไรน์ โดยขยายตัวมากที่สุดในปี ค.ศ. 1808 ประกอบด้วย 4 ราชอาณาจักร 5 แกรนด์ดัชชี 13 ดัชชี 17 พรินซิพาลิตี และนครรัฐอิสระฮันเซียติค ได้แก่ เมืองฮัมบวร์ค ลือเบค และ เบรเมิน
หมู่เกาะการีมุนจาวา
หมู่เกาะการีมุนจาวา (Kepulauan Karimunjawa) เป็นหมู่เกาะในประเทศอินโดนีเซีย ตั้งอยู่ในทะเลชวา ห่างจากเมืองเจอปาราไปทางทิศตะวันตกเฉียงเหนือราว 80 กิโลเมตร ประกอบด้วยเกาะเล็ก ๆ 27 เกาะ เกาะสำคัญได้แก่เกาะการีมุน หมู่เกาะต่าง ๆ มีประชากร 6,632 คน (ข้อมูล ค.ศ. 1997) ที่อาศัยอยู่ใน 7 เกาะ
สมาพันธรัฐแห่งแม่น้ำไรน์
การก่อตั้ง
สมาพันธรัฐแห่งแม่น้ำไรน์สลายตัวในปี ค.ศ. 1813 อันเนื่องมาจากการที่จักรพรรดินโปเลียนพ่ายสงครามแก่จักรวรรดิรัสเซีย สมาชิกจำนวนมากย้ายฝ่ายหลังจากสิ้นสุดยุทธการที่ไลพ์ซิก เมื่อการณ์ปรากฏชัดว่าจักรพรรดินโปเลียนจะแพ้ในสงครามประสานมิตรครั้งที่หก อย่างแน่นอนแล้ว
รัฐที่เป็นสมาชิก
ตารางต่อไปนี้แสดงรายนามรัฐสมาชิกของสมาพันธรัฐและวันที่เข้าร่วม พร้อมทั้งจำนวนกำลังทหารในความปกครอง (แสดงด้วยตัวเลขในวงเล็บ)
สมาชิกที่เป็นกษัตริย์ สมาชิกที่เป็นเจ้าชาย
เหตุการณ์ในช่วงหลัง
ฝ่ายประสานมิตรได้คัดค้านจักรพรรดินโปเลียนในการยุบสมาพันธรัฐแห่งลุ่มแม่น้ำไรน์เมื่อวันที่ 4 พฤศจิกายน ค.ศ. 1813 แต่ไม่เป็นผล ต่อมาหลังการเลิกล้มสมาพันธรัฐ ก็มีความพยายามที่จะรวมชาติเยอรมนีอีกครั้ง กระทั่งเมื่อมีการสถาปนาสมาพันธรัฐเยอรมันในวันที่ 8 มิถุนายน ค.ศ. 1815 โดยองค์กรบริหารของสมาพันธรัฐนี้เรียกว่าสภาการปกครองส่วนกลาง (Zentralverwaltungsrat) โดยประธานสภาได้แก่ ไฮน์ริช ฟรีดริช คาร์ล ไรช์สไฟรเฮอร์ ฟอม อุนด์ ซุม สไตน์ (ค.ศ. 1757 – 1831) ซึ่งต่อมาองค์กรนี้ก็ได้ล้มเลิกไปในวันที่ 20 มิถุนายน ค.ศ. 1815
สนธิสัญญาปารีสได้ประกาศให้บรรดารัฐเยอรมันได้รับเอกราชในวันที่ 30 พฤษภาคม ค.ศ. 1814
ในปี ค.ศ. 1815 ที่ประชุมการประชุมใหญ่แห่งเวียนนาได้ร่างแผนที่รัฐกิจของยุโรปภาคพื้นทวีปขึ้นใหม่ รัฐสมาชิกของสมาพันธรัฐแห่งลุ่มแม่น้ำไรน์ที่เหลืออยู่ส่วนมากมีการเปลี่ยนแปลงเขตแดนเพียงเล็กน้อย และมีผลทำให้เกิดสมาพันธรัฐเยอรมัน ซึ่งประกอบด้วยรัฐสมาชิกจำนวนใกล้เคียงใกล้เคียงกับสมาพันธรัฐแห่งลุ่มแม่น้ำไรน์
วัดแม่ริม
วัดแม่ริม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลริมใต้ อำเภอแม่ริม จังหวัดเชียงใหม่
วัดแม่ริมเดิมชื่อ วัดศิริมงคล สร้างเมื่อ พ.ศ. 2448 โดยชาวไทยใหญ่และต่องสู่ ที่เข้ามาค้าขายและตั้งบ้านเรือนช่วยกันสร้างวัดขึ้น เดิมชาวบ้านเรียกว่า วัดข่วงเปา หรือ วัดพม่าเหนือ พระสงฆ์ที่มาจำพรรษาในสมัยก่อน ส่วนใหญ่เป็นพระพม่า ต่อมาพวกต่องสู่ได้แยกไปสร้างวัดอีกแห่งหนึ่ง คือ วัดพม่าใต้ (วัดอรุณนิวาสในปัจจุบัน) วัดได้รับวิสุงคามสีมาเมื่อวันที่ 5 กันยายน พ.ศ. 2466 เมื่อ พ.ศ. 2486 ได้เปลี่ยนชื่อวัดจาก "วัดข่วงเปา" เป็น "วัดศิริมงคล" ตามนโยบายรัฐนิยม พระอุบาลีคุณุปมาจารย์ ซึ่งเป็นเจ้าคณะตรวจการภาคในสมัยนั้น ได้เปลี่ยนชื่อ "วัดศิริมงคล" มาเป็น "วัดแม่ริม" ตั้งแต่นั้นเป็นต้นมา
อาคารเสนาสนะ เป็นอาคารเป็นศิลปกรรมแบบพม่า ศาลาการเปรียญทรงไทย
วัดบ้านไร่
วัดบ้านไร่ อาจหมายถึง
สไมล์ออฟดิอัสโนโทเรีย
สไมล์ออฟดิอัสโนโทเรีย เป็นเกมมือถือญี่ปุ่น สร้างสรรค์โดยนิโตรพลัส พัฒนาโดยเน็กซ์นินจาและเผยแพร่โดยกูดสไมล์คอมพานี เกมปล่อยเล่นทางระบบปฏิบัติการไอโอเอสและแอนดรอยด์ในเดือนมีนาคม พ.ศ. 2565 มังงะดัดแปลงโดยมาซากิ ฮัตโตริ ตีพิมพ์ในนิตยสารดรากอนเอจรายเดือน นิตยสารมังงะแนวโชเน็งของสำนักพิมพ์ฟูจิมิโชโบะในเดือนมิถุนายน พ.ศ. 2565 รวบรวมตีพิมพ์เป็นหนังสือมังงะรวมเล่ม (ทังโกบง) 1 เล่มเมื่อเดือนกันยายน พ.ศ. 2565 ซีรีส์อนิเมะโทรทัศน์ดัดแปลงผลิตโดยสตูดิโอไลเดนฟิมส์ ออกอากาศตั้งแต่เดือนกรกฎาคมถึงกันยายน พ.ศ. 2565
ไอริส (ฟัน โคค)
ไอริส (Irissen; Les Iris; Irises) เป็นภาพเขียนสีน้ำมันที่เขียนโดยฟินเซนต์ ฟัน โคค จิตรกรชาวดัตช์คนสำคัญของลัทธิประทับใจยุคหลัง ปัจจุบันภาพนี้ตั้งแสดงอยู่ที่พิพิธภัณฑ์เจ. พอล เกตตี ที่เมืองลอสแอนเจลิส สหรัฐอเมริกา
ภาพ "ไอริส" ที่เขียนในปี ค.ศ. 1889 เป็นภาพที่ฟัน โคคเขียนขณะที่อยู่ในสถานบำบัดที่แซ็ง-ปอล-เดอ-โมซอล เมืองแซ็งต์-เรมี-เดอ-พรอว็องส์ ในปีสุดท้ายของชีวิตก่อนที่จะเสียชีวิตในปี ค.ศ. 1890
ฟัน โคคเริ่มเขียนก่อนที่จะล้มป่วยก่อนเข้าสถานบำบัด งานชิ้นนี้เป็นงานที่ขาดความตึงเครียดอย่างงานชิ้นอื่นที่เขียนในบั้นปลายของชีวิต ฟัน โคคเรียกงานชิ้นนี้ว่าเป็น "สายล่อฟ้าของความเจ็บป่วย" (the lightning conductor for my illness) เพราะเชื่อว่าการเขียนงานไปเรื่อย ๆ อาจจะเป็นวิธีป้องกันความบ้าคลั่งได้
"ไอริส" เป็นภาพที่มีอิทธิพลมาจากภาพพิมพ์แกะไม้อุกิโยะของญี่ปุ่น เช่นเดียวกับงานอื่น ๆ และงานของศิลปินอื่น ๆ ในช่วงนั้น ความคล้ายคลึงจะเห็นได้จากการตัดเส้นด้วยสีเข้ม มุมที่แปลกออกไป และภาพที่แสดงมุมมองที่ใกล้ชิด และการใช้โทนสีที่ราบ แทนที่จะปรับระดับตามแสงที่ส่องลงมาบนกอไอริส
ฟัน โคคถือว่าภาพนี้เป็นภาพศึกษา ซึ่งอาจจะเป็นสาเหตุที่ภาพนี้ไม่มีภาพวาดลายเส้นเหมือนภาพอื่น เตโอน้องชายเห็นว่าเป็นภาพที่ดี และยื่นเรื่องเพื่อนำเข้าแสดงในนิทรรศการของสมาคมศิลปินอิสระในเดือนกันยายน ค.ศ. 1889 พร้อมกับภาพราตรีประดับดาวเหนือแม่น้ำโรน เตโอเขียนถึงฟัน โคคเกี่ยวกับนิทรรศการว่าเป็น "ภาพที่สะดุดตามาแต่ไกล ภาพไอริสเป็นภาพศึกษาที่เต็มไปด้วยบรรยากาศและชีวิต"
ประวัติการเป็นเจ้าของ
เจ้าของภาพคนแรกคืออ็อกตาฟว์ มีร์โบ (Octave Mirbeau) นักวิพากษ์ศิลป์และนักอนาธิปไตย หนึ่งในบรรดาผู้ชื่นชมผลงานของฟัน โคคคนแรก มีร์โบซึ้อภาพในราคา 300 ฟรังก์
เมื่อมาถึงปี ค.ศ. 1987 "ไอริส" ก็กลายเป็นงานจิตรกรรมที่มีราคาสูงสุดเท่าที่เคยขายกันมา และดำรงตำแหน่งนั้นอยู่สองปีครึ่ง ราคาที่ขายเป็นจำนวน 53.9 ล้านดอลลาร์สหรัฐ ขายให้แก่แอลัน บอนด์ แต่บอนด์ไม่มีเงินพอ ต่อมาภาพนี้จึงขายอีกครั้งให้แก่พิพิธภัณฑ์เจ. พอล เกตตีในปี ค.ศ. 1990 ในปี ค.ศ. 2008 "ไอริส" เป็นภาพเขียนที่มีมูลค่าเป็นลำดับเจ็ดเท่าที่ขายกันมาเมื่อปรับตามค่าเงินเฟ้อแล้ว และถ้าไม่ปรับก็จะเป็นลำดับที่ 18
ประเทศปาปัวนิวกีนีในพาราลิมปิกฤดูร้อน 2020
ประเทศปาปัวนิวกีนี จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศปาปัวนิวกีนีได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
รัฐประหารพระเจ้าอินโจ
รัฐประหารพระเจ้าอินโจ (인조반정) ความขัดแย้งทางการเมืองในยุค ราชวงศ์โชซ็อน เมื่อวันที่ 11 เมษายน ค.ศ. 1623 อันตรงกับรัชสมัยของ เจ้าชายควังแฮ พระราชาลำดับที่ 15
สืบเนื่องจากเจ้าชายควังแฮเป็นพระราชาที่ไม่ได้รับการยอมรับจากเหล่าขุนนางและเหล่าบัณฑิตเพราะพระองค์มิได้เป็นพระราชโอรสองค์ใหญ่และประสูติแต่พระสนม ฝ่ายเหนือใหญ่พยายามปราบปรามกลุ่มขุนนางฝ่ายเหนือเล็กและปลงพระชนม์ เจ้าชายอิมแฮ พระราชโอรสองค์ใหญ่ของ พระเจ้าซ็อนโจ พระราชาลำดับที่ 14 และเป็นพระเชษฐาของเจ้าชายควังแฮและ เจ้าชายย็องชัง พระราชโอรสของพระมเหสี ซึ่งมันไม่ใช่แผนของเจ้าชายควังแฮในการขึ้นสืบราชบัลลังก์ของพระองค์
การระบาดทั่วของโควิด-19 เรียงตามประเทศและดินแดน
บทความนี้แสดงประเทศและดินแดนที่ได้รับผลกระทบและมีการตอบสนองต่อโคโรนาไวรัสสายพันธุ์ใหม่ (SARS-CoV-2) อันเนื่องมาจากการระบาดทั่วของโคโรนาไวรัส พ.ศ. 2562–2563 ซึ่งปรากฏขึ้นเป็นครั้งแรกในอู่ฮั่น ประเทศจีน ทั้งนี้อาจไม่รวมถึงการตอบสนองและมาตรการสำคัญ
มีผู้ป่วยยืนยันแล้ว
ในวันที่ 14 มกราคม พ.ศ. 2564 ประเทศไมโครนีเซีย พบผู้ติดเชื้อ 1 รายนับเป็นประเทศล่าสุดที่พบผู้ติดเชื้อไวรัสโคโรนาสายพันธุ์ใหม่ (SARS-CoV-2)
ในวันที่ 24 มีนาคม พ.ศ. 2564 ที่สนามบินเซนต์เฮเลนา พบผู้ติดเชื้อ 1 รายส่งผลให้เซนต์เฮเลนาเป็นดินแดนล่าสุดที่พบผู้ติดเชื้อไวรัสโคโรนาสายพันธุ์ใหม่ (SARS-CoV-2) โดยผู้ป่วยเดินทางด้วยเที่ยวบิน สายการบินเช่าเหมาลำ เดินทางจากท่าอากาศยานลอนดอนสแตนสเต็ด
ในวันที่ 26 กรกฎาคม พ.ศ. 2566 สัดส่วนผู้เสียชีวิตทั่วโลกเป็นดังนี้ ทวีปยุโรป 29.96% ทวีปอเมริกาเหนือ 23.75% ทวีปเอเชีย 22.43% ทวีปอเมริกาใต้ 19.68% ทวีปแอฟริกา 3.75% ทวีปออสเตรเลีย 0.43%
ยุโรป
ณ 23 ธันวาคม พ.ศ. 2565 พบผู้ติดเชื้อแต่ไม่พบผู้เสียชีวิตที่ สฟาลบาร์​ และ  นครรัฐวาติกัน พื้นที่ที่มีผู้เสียชีวิตน้อยที่สุดได้แก่ หมู่เกาะแฟโร เสียชีวิต 28 ราย และ หมู่เกาะโอลันด์​ เสียชีวิต 9 ราย พื้นที่ที่ไม่พบผู้ติดเชื้อได้แก่ ยานไมเอน ​ไม่พบผู้ติดเชื้อ
ณ 22 พฤษภาคม พ.ศ. 2566 เมื่อเรียงตามจำนวนผู้เสียชีวิตสูงสุดในแต่ละประเทศ​ 30 อันดับแรกของโลก พบว่า​ 13 ประเทศอยู่ในทวีปยุโรปคิดเป็น​อัตราร้อยละ 43.33 % โดยจำนวนประเทศ​ 30 อันดับแรกของโลกมีผู้เสียชีวิตมากกว่า​ 36,860 รายของแต่ละประเทศ​ และเมื่อเรียงตามจำนวนผู้ติดเชื้อมากที่สุด 12 อันดับแรกของโลก พบว่าอยู่ในทวีปยุโรป 6 ประเทศ หรือคิดเป็นอัตราร้อยละ 50.00 % ศูนย์​กลางการแพร่ระบาดของทวีปยุโรป​อยู่ที่ สหราชอาณาจักร ประเทศฝรั่งเศส ประเทศอิตาลี ประเทศเยอรมนี ประเทศรัสเซีย ประเทศสเปน
ณ 26 กรกฎาคม พ.ศ. 2566 ผู้เสียชีวิตในทวีปยุโรปจำนวนสูงสุด 13 อันดับแรก​ (นับเฉพาะทวีปยุโรป) ​ได้แก่ ​ประเทศรัสเซีย​ 399,814 ราย สหราชอาณาจักร 226,144 ราย​ ประเทศอิตาลี 190,987 ราย​ ประเทศเยอรมนี ​174,352	​ราย ประเทศฝรั่งเศส 167,642 ราย ประเทศสเปน 121,760 ราย ประเทศโปแลนด์ 119,633 ราย ประเทศยูเครน 112,418 ราย ประเทศโรมาเนีย​ 68,246 ราย ประเทศฮังการี 48,881 ราย ประเทศเช็กเกีย 42,812 ราย ประเทศบัลแกเรีย 38,440 ราย ประเทศกรีซ 37,089 ราย  ทั้ง 13 ประเทศยังจัดว่าเป็นประเทศที่มีผู้เสียชีวิต ติด 30 อันดับแรกของโลก (มากกว่า 37,088 รายขึ้นไป) ณ 26 กรกฎาคม พ.ศ. 2566 เวลามาตรฐานกรีนิช 02.18 น. ผู้ติดเชื้อในทวีปยุโรป 249,719,523 ราย และเสียชีวิตรวม​ 2,068,231 ราย จำนวนผู้เสียชีวิตในทวีปยุโรปวันและเวลาดังกล่าว คิดเป็น 29.962 % ของจำนวนผู้เสียชีวิตทั่วโลก
รัสเซีย
ณ 26 กรกฎาคม พ.ศ. 2566 ประเทศรัสเซียมีจำนวนผู้ติดเชื้อ 22,974,289ราย เป็นอันดับ 10 ของโลก และเสียชีวิต 399,814 ราย เป็นอันดับที่ 4 ของโลก
รัสเซียเป็นประเทศที่พบผู้เสียชีวิตใกล้ขั้วโลกเหนือมากที่สุดโดยมีผู้เสียชีวิตที่เขตปกครองตนเองชูคอตคา 4 ราย
ทวีปอเมริกาเหนือ
ณ วันที่ 23 ธันวาคม พ.ศ. 2565 สหรัฐอเมริกา​ ประเทศเม็กซิโก และ ประเทศแคนาดา​ เป็นศูนย์กลาง​การแพร่ระบาดของทวีปอเมริกาเหนือ
ณ วันที่ 26 กรกฎาคม พ.ศ. 2566 ทวีปอเมริกาเหนือมีจำนวน​ 4 ประเทศที่มีผู้เสียชีวิต​ในแต่ละประเทศมากกว่า 20000 ราย​ ได้แก่ สหรัฐอเมริกา​ ประเทศเม็กซิโก ประเทศแคนาดา​ ประเทศกัวเตมาลา จำนวนผู้เสียชีวิตทั้งทวีปอเมริกาเหนือคิดเป็น 23.75 % ของจำนวนผู้เสียชีวิตทั่วโลก
ดินแดนโพ้นทะเลของฝรั่งเศส
พบผู้ป่วยทั้งหมดจำนวน 4 คน โดยมีการยืนยันผู้ป่วยครั้งแรกจำนวน 2 คนเมื่อวันที่ 1 มีนาคม พ.ศ. 2563 ในเกาะเซนต์มาร์ติน ซึ่งอยู่ภายใต้การปกครองของฝรั่งเศส โดยตัวผู้ป่วยได้เดินทางมาจากฝรั่งเศสผ่านดินแดนซินต์มาร์เตินของเนเธอร์แลนด์ และแซ็ง-บาร์เตเลมี ซึ่งบุตรชายของผู้ป่วยได้เกิดการติดเชื้อขึ้น ทั้งคู่เดินทางกลับไปยังเกาะเซนต์มาร์ตินและถูกตรวจพบที่ท่าอากาศยาน และได้ถูกส่งตัวต่อไปกักโรคที่โรงพยาบาลบนเกาะ ขณะที่ในกัวเดอลุป มีรายงานผู้ป่วยจำนวนหนึ่งคน